**Prilog 1.**

**OBRAZAC PRETHODNA PROCJENA**

MINISTARSTVO GOSPODARSTVA

**PRETHODNA PROCJENA**

**ZA**

ZAKON O ENERGETSKOJ UČINKOVITOSTI

Zagreb, svibanj 2014.

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa „DA“ odnosno potvrdno.

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| Ovim normativnim rješenjem se predviđa riješiti odnosno ublažiti problem sigurnosti opskrbe kroz smanjenje potrošnje energije, povećavanja ovisnosti o uvozu energenata, povećavanja utjecaja uporabe fosilnih goriva na okoliš osobito stakleničkih plinova, povećanih potreba potrošača energije, zapošljavanja i razvitka poduzetništva u energetskom sektoru, razvoja novih tehnologija i domaćeg gospodarstva u cjelini. |
| 2. | Opišite ukratko cilj koji se želi postići normativnim rješenjem (izrađene teze propisa): |
| Povećanje energetske učinkovitosti kroz ostvarenje nacionalnog okvirnog cilja ušteda koji za 2016. godinu iznosi 19,77 PJ te 20 % smanjenje potrošnje energije u odnosu na temeljni scenarij u 2020. godini. Objedinjavanje svih normativnih akata u primarnom i sekundarnom zakonodavstvu u jednom zakonu i pripadajućim provedbenim propisima te usklađivanje zakonodavstva koje uređuje učinkovito korištenje energije. Potpun prijenos i implemntacija strateških i razvojnih dokumenata i pravne stečevine Europske unije u području energetske učinkovitosti, odnosno Direktive 2012/27/EU Europskog parlamenta i Vijeća od 25. listopada 2012. o energetskoj učinkovitosti kojom se dopunjuju direktive 2009/125/EZ i 2010/30/EU i ukidaju direktive 2004/8/EZ i 2006/32/EZ, koja ima za cilj razvoj sustava programiranja, planiranja i izvješćivanja o provedba mjera za realizaciju projekata energetske učinkovitosti te razvoj i provedba mjera podrške u kontekstu cilja u 2020. godini.  |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti*.**(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* |
| Problem se odnosi na javni sektor, gospodarske subjekte i potrošačku zajednicu. |
| 4. | Objasnite ukratko normativno rješenje (izrađene teze propisa) i utvrdite jedno ne-normativno rješenje kojim bi se također mogao postići cilj.*(primjeri ne-normativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* |
| Normativno rješenje (izrađene teze propisa):U postojećem normativnom okviru sustav učinkovitog korištenja energije u neposrednoj potrošnji uređen je u nizu zakona (Zakon o energiji, Zakon o učinkovitom korištenju energije u neposrednoj potrošnji, Zakon o gradnji) i prodzakonskih akata. Preuzimanjem dijelova iz postojećeg normativnog sustava i objedinjavanje u jedinstven zakon s pripadajućim podzakonskim aktima postigla bi se strukturiranost područja energetske učinkovitosti, preglednost, jasnoća i razumljivost za nositelje obveza i prava određenih Zakonom, usklađenost s pravnom stečevinom u jedinstvenom normativnom rješenju te kvalitenija provedba ovakog normativnog rješenja u odnosu na postojeće.Nenormativno rješenje:Dobrovoljni sporazumi o povećavanju energetske učinkovitosti odnosno smanjenja energetske intenzivnosti u javnom i privatnom sktoru (kućanstva, industrija, promet, usluge); proširenje uvjeta javne nabave za robe/usluge s većom energetskom učinkovitošću; razvoj infrastrukture za korištenje energetski učinkovitijih prometnih tehnika i sredstava; uvođenje energetske učinkovitosti u obrazovanje, znanosti i istraživanje, edukacija i informiranje o prednostima energetske učinkovitosti; razvoj i uvođenje različitih ekonomskih instrumenata, odnosno poticajnih mjera, na tržištu kapitala odnosno financijskom tržištu (posebna jamstva za ulagače u projekte energetske učinkovitosti, povoljniji krediti s nižom od tržišne kamatne stope, period otplate kredita i dr.).  |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.*(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* |
| Vremenski okvir za dostizanje cilja od 20 % ušteda energije je 2020. godina. Rizici su koordinacija tijela u provedbi, smanjenje cijene enegenata/energije na globalnom tržištu, različit pristup rješavanja problema od strane adresata propisa, manjak institucionalnih i administrativnih kapaciteta. |
|  |
|  | Na sljedeća pitanja potrebno je odgovoriti sa „DA“ odnosno „NE“, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva? *Ako "DA", navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.**Ukoliko postoji obveza usklađivanja hrvatskog zakonodavstva s zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. | x | ☐ |
| Postoji obveza usklađivanja hrvatskog zakonodavstva s zakonodavstvom Europske unije stoga se Zakon o energetskoj učinkovitosti usklađuje s Direktivom 2012/27/EU Europskog parlamenta i Vijeća od 25. listopada 2012. o energetskoj učinkovitosti kojom se dopunjuju direktive 2009/125/EZ i 2010/30/EU i ukidaju direktive 2004/8/EZ i 2006/32/EZ, koja je stupila je na snagu 4. prosinca 2012. godine. Predmetna direktiva ima za cilj određivanje, a podredno tome i postizanje ušteda neposredne i primarne energije i to primjenom mjera energetske učinkovitosti, a sve kako bi se dostigao cilj povećanja energetske učinkovitosti Europske unije za 20% do 2020. godine i olakšao put daljnjim poboljšanjima energetske učinkovitosti nakon 2020. godine. Ta obveza je u postojećem energetskom zakonodavstvu djelomično prenesena u Zakonu o učinkovitom korištenju energije u neposrednoj potrošnji (Narodne novine, broj 152/2008., 55/2012., 101/2013., 153/2013. i 14/2014.), Zakonu o energiji (Narodne novine, broj 120/2012. i 14/2014.), Zakonu o tržištu električne energije (Narodne novine, broj 22/2013.), Zakon o tržištu toplinske energije (Narodne novine, broj 80/2013. i 14/2014.) i Zakonu o gradnji (Narodne novine, broj 153/2013.).  |  |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.*(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* | ☐ | x |
| U odnosu na postojeći sustav normativnih rješenja novo normativno rješenje neće imati značajan financijski učinak u određenim područjima/sektorima. Sustavi naknada za poticanje visokoučinkovite kogeneracije su već uspostavljeni i uhodani kroz posebne propise – za poticanje proizvodnje električne energije iz visokoučinkovite kogeneracije svi potrošači el. energijeplaćaju posebnu naknadu. Osim toga tu su drugi instrumenti – potpore koje na temelju prioriteta Zakon o učinkovitom korištenju energije u neposrednoj potrošnji (Narodne novine, broj 152/2008., 55/2012., 101/2013., 153/2013. i 14/2014.) i Nacionalnog akcijskog plana energetske učinkovitosti dodjeljuje Fond za zaštitu okoliša i energetsku učinkovitost prema posebnim uvjetima i propisima. Svi ovi sustavi poticaja usklađuju se kroz pravila tržišnog natjecanja odnosno državnih potpora. Uz navedene raspoloživi su i ostali tržišni mehanizmi potpore projektima energetske učinkovitosti – model otplate iz energetske uštede kroz energetsku uslugu (ESCO model), namjenski krediti banaka i dr. |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.*(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavku opreme; osiguranje transfera; osiguranje poticaja; sredstava za nove administrativne postupke i sl.)* | ☐ | X |
| U odnosu na postojeći sustav normativnih rješenja novo normativno rješenje neće imati značajan učinak na državni proračun jer se postojeći sustavi poticaja temelje na izvanproračunskim sredstvima. Same jedinice lokalne i područne samouprave već sada u okviru svojih regionalnih/lokalnih politika osiguravanju sufinanciranje takvih projekata i ostvarivanje ciljeva koji se usklađuju s nacionalnim. Određena manja proračunska sredstva potrebno je osigurati za jačanje administrativnih kapaciteta.  |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.*(primjerice: status socijalnih prava građana; promjene naknada, transfera; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | ☐ | X |
| Postoji manji utjecaj na korisnike odnosno obveznike (fizičke osobe i gospodarski subjekti) koji plaćaju naknadu za onečošćenje koja se usmjerava i za sufinanciranje projekata/mjera energetske učinkovitosti, ali nema značajan socijalni učinak. S druge strane stvaraju se pozitivni učinci na društvo u cjelini kroz razvoj i ponudu energetskih usluga za razne interesne skupine (građani-mikroprojekti za smanjenje računa za energiju i financiranje iz uštede, gospodarski subjekti-industrija i usluge), jačanje i širenje prava potrošača u vidu informiranja, pristupa energetskoj usluzi, mjerenja i nadziranja potrošnje energije, dakle, gospodarskih, okolišnih i socijalnih učinaka. |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.*(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* | ☐ | X |
| Navedeno normativno rješenja ima isključivo pozitivan učinak na opeterećenje na okoliš, održivi razvitak, javno zdravlje, i sve što je s tim u svezi, dakle pozitivne okolišne učinke. |  |
| 11. | Hoće li navedeno normativno rješenje trebati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.(*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; ishođenje dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* | ☐ | X |
| Ovim normativnim rješenjem se u manjem opsegu nadopunjavaju postojeći administrativni i upravni postupci vezano uz obveze programiranja, planiranja i izvješćivanja o energetskoj učinkovitosti, provedbu energetskih pregleda vezano uz gospodarske subjekte u dijelu proizvodnje, prijenosa i distribucije energije te ¸programa energetske obnove zgrada javnog sektora.  |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. | X | ☐ |
| U odnosu na aktualnu praksu u postupanju i koordinaciji rada više tijela državne uprave neće biti značajnijih promjena, osim u smislu jačanja uloge provedbenih tijela za energetsku učinkovitost te snažnija povezanost s jedinicama područne/lokalne samouprave kroz nacionalni informacijski sustav za gospodarenje energijom te sustav praćenja, mjerenja i verifikacije energetskih ušteda. Povezani rad uključuje Ministarstvo gospodarstva, Ministarstvo graditeljstva i prostornog uređenja, Fond za zaštitu okoliša i energetsku činkovitost, Centar za praćenje poslovanja energetskog sektora i investicija, Agenciju za pravni promet i posredovanje nekretninama, regionalne energetske agencije i tijela lokalne i područne samouprave. |  |
| 13. | Da li je isti problem postojao i na koji način je riješen u zakonodavstvu zemalja Europske unije odnosno trećih zemalja? *(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; rješavanje transporta rizičnih tvari; smanjenje oboljelih od malignih bolesti; maloljetnička delikvencija i dr.)* | X | ☐ |
| Rješavanje problema uz koje su postavljeni ciljevi EU utvrđeno je kao prioritet. To je povezano sa strateškom odlukom Vijeća Europe i klimatsko energetskog paketa u smislu obveze da sve europske države u svoje strategije energetskog razvitka ugrade planove značajnog povećanja energetske učinkovitosti odnosno smanjenja energetske intenzivnosti te da implementiraju zakonodavni okvir u kojemu će ti planovi biti ostvareni. U europskim okvirima, od dokumenata važnih za energetsku učinkovitost, glavni mehanizmi za provedbu Strategije i Akcijskog plana za energetsku učinkovitost: uspostava zakonodavstva koje će stvoriti pozitivno okruženje za razvoj tržišta projekata energetske učinkovitosti (energetske usluge) i povećano financiranje za energetsku učinkovitost. Normativna rješenja obuhvaćaju široki spektar kao npr.: obveza planiranja i programiranja energetske učinkovitosti za javni sektor, dodjela javnih ovlasti određenom tijelu za provedbu politike energetske učinkovitosti, obveze energetskih subjekata, prava potrošača, reguliranje energetskih pregleda velikih poduzeća, reguliranje energetske usluge i ugovaranja po energetskom učinku, obveza energetske učinkovitosti kroz sustav bijelih certifikata (verifikacija uštede), ekonomski instrumenti – naknade za sufinanciranje projekata energetske učinkovitosti i dr.  |  |

**UPUTA:**

* Uz ovaj Obrazac obvezno se prilažu teze o sadržaju propisa.